وہ گھر میں بھی عموماً خاموش رہتے تھے ، بہت کم باتیں کرتے تھے ، فضول کلمہ تو زبان سے نکلتا ہی نہ تھا ، ایک شخص کا جو آپ کی خدمت میں بیس سال تک رہا تھا ، بیان ہے کہ میں نے بیس سال کی طویل مدت میں ان کی زبان سے کوئی ایسا کلمہ نہیں سنا جس پر نکتہ چینی کی جاسکے اسی شخص کا بیان ہے کہ میں نے بیس سال کے عرصہ میں ربیع کو کلمۂ خیر کے علاوہ دوسرا کلمہ زبان سے نکالتے ہوئے نہیں دیکھا ایک تیمی کا بیان ہے کہ میں دو سال تک ربیع کے پاس بیٹھا ، اس دوران میں انھوں نے مجھ سے انسانوں کے دنیاوی حالات کے متعلق کوئی سوال نہیں کیا ، صرف ایک مرتبہ اتنا پوچھا کہ تمھاری ماں زندہ ہیں اور تمھارے محلہ میں کتنی مسجد یں ہیں وہ دوسروں کو بھی فضول گوئی سے منع کرتے تھے اورفرماتے تھے کہ باتیں کم کیا کرو ، اگر ہو سکے تو فضول باتوں کی بجائے ‘
Entity: ربیع — Type: /person